कीट हमारे पहने हुए कपड़ों पर अंडे दे देते हैं और इस तरह वह इन कपड़ों के ज़रिए अलमारी तक पहुंच जाते हैं। कीट ऊनी कपड़ों की तरफ आकर्षित होते हैं और अगर कपड़ो पर किसी भी तरह के खाने के धब्बे हों तो वे इनकी और आकर्षित होकर आपकी अलमारी में जा सकते हैं। इसलिए अपने कपड़ों को अलमारी में टांगने से पहले धोना ना भूलें। ऊनी कपड़ों को रखने से पहले ड्राई क्लीन करें। जो कपड़े आपके पहनने में नहीं आ रहे हैं, ख़ासतौर पर ऊनी कपड़े, इनको अच्छे से किसी एयर टाइट जगह में बंद कर के रखें।  ऊनी कपड़ों और स्वेटर को सुरक्षित रखने के लिए प्लास्टिक बैग का इस्तेमाल करें।  सर्दियों में इस्तेमाल किए जाने वाले कपड़ों को प्लास्टिक बैग या लोहे और प्लास्टिक के एयरटाइट कंटेनर में बंद करके रखें। कीट हमेशा सीलन भरी जगहों की ओर आकर्षित होते हैं, इसलिए हमेशा अलमारी के वेंटिलेशन और ठंडे होने का खास ध्यान रखें ताकि कीट वहां अपना ठिकाना ना बना सकें। कभी-कभी अपने कपड़ों पर हवा लगाते रहा करें। ऊनी कपड़ों को इस्तेमाल करने के बाद रखने से पहले धूप लगाना ना भूलें। कीट देवदार की गंध से दूर भागते हैं इसलिए अपने ऊनी कपड़ों को देवदार के बने हुए हैंगर (Hanger) पर लटकाएं।  आप देवदार की गोलियां भी खरीदकर अलमारी में टांग सकते हैं और चाहें तो देवदार की छाल को थैली में भरकर टांग सकते हैं। अधिक सुरक्षा के लिए आप अपने ऊनी कपड़ों की जेब में देवदार की खुशबू के लिए उस की छाल भी रख सकते हैं। आप कीटनाशक गोलियों के ज़रिए बहुत आसानी से इन कीटों का ख़ात्मा कर सकते हैं, लेकिन यह कीटनाशक गोलियां हमारे लिए हानिकारक हैं और इनकी वजह से अलमारी और कपड़ों में बहुत तेज गंध आने लगती है। इसलिए आप नीचे दिए हुए दूसरे विकल्पों का इस्तेमाल करें:  मेहंदी के सूखे पत्ते, अजवाइन के फूल, लौंग, लैवेंडर और तेज पत्ते को पाउच में भरें और इस पाउच को अलमारी में टांग दें।  इन पत्तियों के बने हुए तेल को आप अलमारी और अपने कपड़ों पर छिड़क सकते हैं। यह एक कारगर कीटनाशक की तरह काम करेगा। कीट की समस्या को आप आसानी से इन तरीक़ों से हल कर सकते हैं। लेकिन अगर कीट बार-बार लौटकर दोबारा आ रहे हैं, तो हो सकता है इन कीटों ने ऐसी जगह अंडे दे दिये हों, जहां तक स्पंज और वेक्यूम क्लीनर नहीं पहुंच पा रहे हों। ऐसे मौक़े पर कीट विनाशक टीम से संपर्क करें। ताकि वह इन कीटों और इनके अंडों का ख़ात्मा कर सकें।
نظف الملابس المصنوعة من الصوف أو الريش أو الفراء بالفرشاة بعد ارتدائها. حافظ على ملابسك نظيفة. خزن الملابس بالشكل الصحيح. حافظ على برودة الخزانة وتهويتها الجيدة. قم بتهوية ملابسك كثيرًا. استخدم خشب الأرز في خزانتك. جرب كرات النفتالين أو غيرها من البدائل الطبيعية. اتصل بمتخصص في إبادة الحشرات في الحالات المستعصية.